Morgentrafikken i Aalborg blev torsdag morgen ramt af uheld i både nord- og sydgående retning på E45.

Det første uheld skete klokken 7.26 på E45 i sydgående retning, nord for Nørresundby. Her var tre biler kørt sammen i et harmonikasammmenstød. Og klokken 8.01 var den så gal igen. Her fik Nordjyllands Politi en anmeldelse om endnu et færdselsuheld på E45. Denne gang i nordgående retning mellem frakørsel 27 Aalborg C og frakørsel 26 Th. Sauers Vej. Her var fire biler i kørt sammmen. Begge uheld skabte lange køer og forsinkelser i morgentrafikken, men efter endt oprydning kunne myndighederne igen åbne for trafikken i sydgående retning klokken 8.18 og i nordgående retning omkring 30 minutter senere. Trafikken glider nu igen i begge retninger. Der var ingen meldinger om tilskadekomne ved nogle af uheldene.